EUROPEAN ENTERPRISE NETWORK (Európska sieť podnikov)

Ide o európsku sieť na podporu podnikania, inovácií a výskumu, financovanú z programu CIP (budúce COSME) do roku 2013. Pre obdobie 2014 – 2020 sa počíta s financovaním siete z programu HORIZON. Enterprise Europe Network združuje vyše 600 organizácií s 4000 profesionálmi, ktorí poskytujú svoje služby vo vyše 50 krajinách. Služby tejto siete sú bezplatne dostupné pre všetky spoločnosti na Slovensku.

### Služby EEN:

### - vyhľadávanie obchodných a technologických partnerov v EÚ

### - propagácia a prezentácia firmy, výrobkov, služieb v zahraničí

### - poradenstvo pri čerpaní fondov a grantov EÚ

### - poradenstvo v oblasti ochrany duševného vlastníctva na úrovni EÚ

### - poradenstvo pri vstupe na zahraničné trhy

### - poradenstvo v oblasti európskej legislatívy

### - platforma pre pripomienkovanie legislatívy EÚ

### V rámci siete je možné využiť tri databázy:

### Databáza pre spoluprácu podnikateľov - BCD

Business Cooperation Database - využívaná takmer 600 partnermi siete Enterprise Europe Network v Európe, umožňuje vyhľadávanie kooperačných partnerov v takmer 50 štátoch sveta. Databáza pre spoluprácu podnikateľov je elektronický systém vytvorený a spravovaný Európskou komisiou, Generálnym riaditeľstvom pre podnikanie určený pre podporné inštitúcie pre podnikanie a podnikateľov.

Systém umožňuje podnikateľským subjektom publikovať prístupnou formou svoje ponuky na spoluprácu a obsahuje kooperačné profily firiem z celého sveta. Systém je budovaný od roku 1973 a prešiel rôznymi technickými zmenami ako aj zmenami mien.

Databáza ponúka dve možnosti - zverejnenie profilu firmy v databáze a získavanie kontaktov na zverejnené ponuky zahraničných podnikateľov v databáze.

### Databáza technologických ponúk a požiadaviek - BBS

Systém BBS - Bulletin Board Service (BBS) bol vyvinutý centrálnou jednotkou siete Centier na prenos inovácií (IRC Network) a od apríla 2008 prechádza pod novú sieť Enterprise Europe Network. BBS pozostáva z približne 4.000 technologických ponúk a technologických požiadaviek, ktoré sa generujú v členských a asociovaných krajinách Európskej únie.

Každá technologická ponuka a technologická požiadavka vstupuje do databázy prostredníctvom regionálnej jednotky siete Enterprise Europe Network na podnet subjektu, ktorý má záujem takúto ponuku alebo požiadavku zverejniť prostredníctvom BBS v rámci Európy. Všetky ponuky alebo požiadavky sa potom dostanú prostredníctvom internetu do každej jednotky siete Enterprise Europe Network a následne až ku koncovému subjektu. Na základe technologických kódu sa potom technologické ponuky stretávajú s adekvátnymi technologickými požiadavkami. Hlavným cieľom systému je uľahčenie prenosu inovácií v členských a asociovaných krajinách Európskej únie.

### Databáza výsledkov výskumu a vývoja v EÚ - RTD

Databáza RTD obsahuje výsledky výskumu a vývoja z projektov financovaných Európskou úniou prostredníctvom Rámcových programov pre výskum, vývoj technológií a demonštračné aktivity predstavujú významnú bázu nových technológií a služieb pripravených na komerčnú aplikáciu.

V databáze nájdete stovky aktuálnych výsledkov projektov, ktoré môžete využiť pri svojom podnikaní alebo v ďalšom výskume. Databáza tiež poskytuje informácie o súčasnom stave vývoja technológií vo vybraných oblastiach.

V realizácii týchto aktivít **sieť aktívne spolupracuje s**:

- ostatnými partnerskými inštitúciami iniciatívy Enterprise Europe Network v 46 krajinách,

- príslušnými domácimi a zahraničnými rezortmi a úradmi,

- zastupiteľskými úradmi SR so sídlom v príslušných partnerských krajinách siete a obchodnými a ekonomickými oddeleniami/úsekmi zahraničných zastupiteľských úradov so sídlom v SR a v okolitých krajinách,

- agentúrami, komorami, združeniami, zväzmi a ďalšími relevantnými inštitúciami.

viac informácií:

<http://een.ec.europa.eu/>

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licenčná_dohoda_na_verejne_sprístupnené_diela_MEDIA_COELI_®.html)

Váš konzultant: